laion/Wikipedia-Exotic huggingface dataset:
מחוז סיבולה

מחוז סיבולה (באנגלית: Cibola County) הוא מחוז שממוקם במערב ניו מקסיקו. בשנת 2016 אוכלוסיית המחוז מנתה פחות מ-30 אלף תושבים. המחוז הוקם בשנת 1909 על בסיס חלקים של מחוז ולנסיה. בהתאם למפקד אוכלוסין של שנת 2016, אינדיאנים מהווים כ-41% מאוכלוסיית המחוז. בשטח המחוז ממוקמים שלוש בתי כלא - במילאן ובגראנטס. בשטח המחוז ממוקמים כמה אתרים היסטוריים בהגנת המדינה. מדיה וקבצים בנושא מחוז סיבולה בוויקישיתוף אתר האינטרנט הרשמי של מחוז סיבולה (באנגלית) ערך זה הוא קצרמר בנושא גאוגרפיה של ארצות הברית. אתם מוזמנים לתרום לוויקיפדיה ולהרחיב אותו.
יחסי אזרבייג'ן–צרפת

יחסי אזרבייג'ן–צרפת מתייחסים ליחסים הנוכחיים וההיסטוריים בין אזרבייג'ן לרפובליקה הצרפתית. שתי המדינות חברות במועצת אירופה, האיחוד האירופי והארגון לשיתוף פעולה ולפיתוח כלכלי. היחסים המסחריים הראשונים בין צרפת ואזור אזרבייג'ן התקיימו תחת השושלת העבאסית, מאחר שאף על פי שדרך המשי עברה באזרבייג'ן, הסחר לא התפתח הרבה עד 1708. מבחינה תרבותית, סופרים כמו אלכסנדר דיומא וז'ורז' סאנד השקיעו מזמנם כדי ללמד על התרבות הפרסית ואזרבייג'ן באמצעות דיווחים על מסעותיהם ותרגומיהם לשירים של אזרבייג'ן, מה שהוביל להתפתחות משמעותית של היחסים בין המדינות. לאחר מלחמת העולם הראשונה הוקמה הרפובליקה הדמוקרטית האזרית, וחלה התקרבות בין המדינות. בתחילת שנות ה-20 נכבשה אזרבייג'ן על ידי רוסיה הסובייטית, והיחסים בין המדינות היו חלק מיחסי ברית המועצות–צרפת. לאחר נפילת ברית המועצות בשנת 1991, אזרבייג'ן הכריזה על עצמאותה ב-31 באוגוסט, וצרפת הייתה המדינה השנייה שהכירה בעצמאותה ב-31 בדצמבר באותה השנה. לאחר עלייתו לשלטון של היידר אלייב באוקטובר 1993, התחזקו היחסים בין המדינות, וחברות צרפתיות רבות השקיעו אז בתעשיית הנפט של אזרבייג'ן. כמו כן, צרפת השקיעה רבות בניסיון לפתור את הסכסוך בחבל נגורנו-קרבאך. בשנת 2001 הצטרפה אזרבייג'ן למועצת אירופה, מה שהגביר יותר את היחסים בין המדינות. בעיקר בגלל עתודות הפחמימנים הגדולות שלה, המדינה ייצרה בשנת 2013 יותר מ-30 מיליון מ"ק של גז וכמיליון חביות נפט ליום, אזרבייג'ן היא מדינת הקווקז המפתחת את היחסים הכלכליים החזקים ביותר עם צרפת. בשנת 2000, צרפת היא בין שותפות הסחר המובילות של אזרבייג'ן, אחרי איטליה, רוסיה, ישראל וטורקיה עם 5.5% מהיצוא. צרפת מחזיקה באזרבייג'ן שגרירות בבאקו בלבד. מאידך, אזרבייג'ן מחזיקה בצרפת שגרירות בפריז בלבד. מדיה וקבצים בנושא יחסי אזרבייג'ן–צרפת בוויקישיתוף יחסי אזרבייג'ן–צרפת, ברשת החברתית פייסבוק יחסי אזרבייג'ן–צרפת, ברשת החברתית אקס (טוויטר) יחסי אזרבייג'ן–צרפת, ברשת החברתית אינסטגרם אתר על יחסי מדינות
יחסי מולדובה–צרפת

יחסי מולדובה–צרפת מתייחסים ליחסים הנוכחיים וההיסטוריים בין רפובליקת מולדובה לרפובליקה הצרפתית. היחסים בין המדינות כוננו בשנת 1992, לאחר נפילת ברית המועצות. שתי המדינות חברות בארגון לה פרנקופוני, ויותר ממחצית התלמידים במולדובה לומדים צרפתית. צרפת היא הלקוח העשירי של מולדובה ואחת מעשרת הספקים המובילים שלה. הסחר בין שתי המדינות עדיין צנוע: קצת יותר ממאה מיליון אירו בשנת 2018. צרפת קונה בעיקר מוצרי חקלאות וטקסטיל ממולדובה ומוכרת ציוד חקלאי, מכונות (כולל מכוניות) וכימיקלים למולדובה. קיימות הזדמנויות לפיתוח סחר הן בתחומי החקלאות ואוכל המזון והן בענפי התעשייה והשירותים. צרפת מדורגת במקום החמישי בקרב מדינות המשקיעים הזרות במולדובה, והיא מספקת יותר מ-4,000 משרות ישירות. בשמונת החודשים הראשונים של 2018, היצוא הצרפתי למולדובה גדל ב-27% ואילו היצוא המולדובי לצרפת גדל ב-15%. חברות צרפתיות גדולות כמו אורנג', לפארג', פנטלוג, לקטאליס וכו' הם בין השחקנים הכלכליים העיקריים במדינה ותורמים לצמיחתה. השקעות צרפתיות אחרות צפויות אם המדינה תמשיך בדרכה לעבר שלטון החוק, אימוץ תקנים אירופיים ושיפור האקלים העסקי. צרפת מחזיקה במולדובה שגרירות בקישינב בלבד. מאידך, מולדובה מחזיקה בצרפת שגרירות בפריז ו-2 קונסוליות בסנט אטיין וטולוז. מדיה וקבצים בנושא יחסי מולדובה–צרפת בוויקישיתוף יחסי מולדובה–צרפת באתר משרד החוץ הצרפתי אתר על יחסי מדינות
I'm a Loser

I'm a Loser (בעברית: אני מפסידן) הוא שיר מאת להקת הביטלס, שנכתב על ידי ג'ון לנון (אך הקרדיט ניתן לו ולפול מקרטני), ונכלל באלבומם Beatles for Sale שיצא ב-4 בדצמבר 1964. מאוחר יותר נכלל השיר באלבום Beatles '65 שיצא כמהדורה נפרדת של האלבום בארצות הברית. השיר יועד לצאת כסינגל, אך לבסוף נבחר השיר I Feel Fine כסינגל. ג'ון לנון - שירה מובילה, מפוחית, גיטרה אקוסטית פול מקרטני - קולות ליווי, גיטרה בס ג'ורג' האריסון - גיטרה חשמלית מובילה רינגו סטאר - תופים מידע על היצירה "I'm a Loser" באתר מיוזיק בריינז גרסאות נוספות ל"I'm a Loser" באתר SecondHandSongs
אלונה איינשטיין

אלונה איינשטיין (7 ביוני 1936 – 6 בינואר 2006) הייתה צלמת ישראלית שפעלה בשנות השישים והשבעים. נולדה בשנת 1936 למשפחת שוחט מקיבוץ כפר גלעדי, משפחה ממייסדי הקיבוץ וארגון "השומר". היא בתם של מלכה וגדעון שוחט (גדע), מראשוני הטייסים של חיל האוויר הישראלי, ונכדתם של החלוצים מניה וישראל שוחט. לאחר שירותה בצה"ל, נישאה לאברהם פלישמן, מהנדס ישראלי שעבד בלוס אנג'לס. לאחר תקופה קצרה התגרשו השניים ואלונה שבה ארצה. עם שובה כתבה מכתב הערצה לזמר אריק איינשטיין, ולאחר היכרות קצרה נישאו השניים בשנת 1963. טקס הנישואין התקיים במבואה של תיאטרון הבימה, שם שיחק איינשטיין באותה העת במחזמר המצליח "אירמה לה דוס". במהלך נישואין אלו נולדה לשניים בתם הבכורה שירי. לאחר ארבע שנות נישואין התגרשו השניים. גירושיה של אלונה מאריק יצרו אצלה דחף חזק להשקיע בקריירה כצלמת מקצועית, ובזכות כישרונה אף הצליחה בתחום. תצלומיה מאותה עת מעטרים את טובי האלבומים של סוף שנות השישים וראשית שנות השבעים, החל מאלבומיו של אריק איינשטיין עצמו, וכלה באלבומיהם של זמרים כדוגמת שלום חנוך, אושיק לוי, מתי כספי והשלושרים. בשנת 1968 שבה אלונה ונישאה לאריק איינשטיין. התקליט "פוזי" שהקליט אריק בשנת 1969 נקרא על שם כינוי החיבה שלה. בשנת 1971, נולדה בתם השנייה, יסמין, שעל שמה נקרא אלבומו של איינשטיין משנת 1972. באפריל 1972 הורשעה בהחזקת סם יחד עם אריק איינשטיין, אורי זוהר וצבי שיסל שהייתה בעת ההיא כחלק מחבורת לול. הזוג התגרש בשנית שבועות ספורות לאחר מכן. אלונה שיחקה בתפקידים קטנים בסרטיו של אורי זוהר: "מציצים" ו"עיניים גדולות", ובסרטו של בועז דוידזון - "שבלול". בסוף שנות השבעים חזרה בתשובה יחד עם שתי בנותיה ואורי זוהר ואשתו, עזבה את תל אביב ואת מקצוע הצילום, והשקיעה את מרצה בהחזרה בתשובה. היא למדה בסמינר לבנות בעלות תשובה בשם "נתיב בינה" בשכונת קריית מטרסדורף בירושלים, והתגוררה לא הרחק משם בשכנות לאורי זוהר ומשפחתו. שתי בנותיה, שירי ויסמין, נישאו לשני בניו הבוגרים של אורי זוהר, אפרים פישל ושלום (בהתאמה), שחזרו אף הם בתשובה עם אביהם. אלונה איינשטיין נפטרה בינואר 2006 ממחלת הסרטן והובאה למנוחות בהר המנוחות. אלונה איינשטיין, במיזם "אישים" לתיעוד היצירה הישראלית אלונה איינשטיין, במסד הנתונים הקולנועיים IMDb (באנגלית) אלונה איינשטיין, באתר "אידיבי", מאגר הידע העברי לקולנוע ישראלי ועולמי אלונה איינשטיין, באתר MusicBrainz (באנגלית) אלונה איינשטיין, באתר Discogs (באנגלית) אלונה איינשטיין הלכה לעולמה, באתר ynet, 8 בינואר 2006 מיכל פלטי, עיניים פראיות מחפשות תשובה, באתר הארץ, 8 בינואר 2006 עפרה לקס, חבריה, נהייתי דוסית, באתר ערוץ 7, 26 בינואר 2006 זוהר, איינשטיין וחבריהם הורשעו בביקורים במקום לעישון חשיש, דבר, 24 באפריל 1972 ynet, אלונה איינשטיין הלכה לעולמה, באתר ynet, 8 בינואר 2006 חיים כהן, מרת אלונה איינשטיין ז"ל, באתר בחדרי חרדים, 7 בינואר 2006
Put Your Head on My Shoulder

"Put Your Head on My Shoulder" (בעברית: "הניחי את ראשך על כתפי") הוא שיר שכתב הזמר-יוצר הקנדי פול אנקה. הגרסה של אנקה הוקלטה באוגוסט 1958, ויצאה כסינגל בחברת התקליטים ABC-Paramount בשנת 1959. את העיבוד והניצוח עשה דון קוסטה. צד ב' של התקליט היה השיר "Don't Ever Leave Me". השיר "Put Your Head on My Shoulder" זכה להצלחה רבה והגיע למקום השני במצעד האמריקאי בילבורד הוט 100 (במקום הראשון היה הביצוע של בובי דארין לשיר "מקי סכינאי"). ב-1968 זכה השיר שוב לפופולריות בביצוע השלישייה האמריקאית The Lettermen. גרסה זו הגיע למקום ה-44 בבילבורד הוט 100, והצליח יותר במצעד Adult Contemporary בו הגיע למקום השמיני. הזמר המקסיקני אנריקה גוזמן הקליט גרסה בספרדית של השיר בשם "Tu cabeza en mi hombro". באמריקה הלטינית הייתה גרסת כיסוי זו פופולרית יותר מגרסת המקור. ב-1978 הקליט הזמר האמריקאי ליף גארט גרסה שלה השיר שהגיעה למקום ה-58 במצעד בילבורד הוט 100. זמרת הפופ הצ'יליאנית מרים הרננדז הקליטה דואט של השיר יחד עם אנקה, שנכלל באלבום הדואטים שלו "Amigos". מייקל בובלה הקליט גרסת כיסוי של השיר באלבום הבכורה שלו משנת 2003. להקת הרוק האמריקאית גוד שארלוט ביצעה גרסה משלה של השיר עבור הסרט "קטע מהסרטים" (Not Another Teen Movie). השיר גם נכלל במשחק הווידאו Hitman: Contracts. ננסי סינטרה הקליטה אף היא גרסת כיסוי של השיר. מידע על היצירה "Put Your Head on My Shoulder" באתר מיוזיק בריינז 45cat - Paul Anka - Put Your Head On My Shoulder / Don't Ever Leave Me - ABC-Paramount - USA - 45,10040 https://www.billboard.com/charts/hot-100/1959-10-19 "The Lettermen - Chart history | Billboard". www.billboard.com (באנגלית). נבדק ב-2017-05-12. "The Lettermen - Chart history | Billboard". www.billboard.com (באנגלית). נבדק ב-2017-05-12. "Leif Garrett, "Put Your Head on My Shoulder" Chart Position". נבדק ב-10 בדצמבר 2016. {{cite web}}: (עזרה)
פרטאנדרד

פרטאנדרד (בהונגרית: Fertőendréd) הוא כפר קטן במחוז גיור-מושון-שופרון, שבצפון-מערב הונגריה. בפרטאנדרד חיו מעט יהודים בתקופות זמן שונות: מדיה וקבצים בנושא פרטאנדרד בוויקישיתוף אתר האינטרנט הרשמי של פרטאנדרד (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993
קרחון מאקינון

קרחון מאקינון (באנגלית: MacKinnon Glacier) הוא קרחון הזורם לכיוון צפון מערב, בהרי באוורס שבאנטארקטיקה. הקרחון זורם לכיוון צפון לאורך הצד המערבי של מצוק ריילי ונשפך לתוך קרחון סלדג'רס ברכס לאנטרמן שבהרי באוורס. שמו של הקרחון ניתן לו בשנת 1983 על ידי ועדת השמות האנטארקטית של ניו זילנד. הקרחון נקרא על שמו של הגאולוג ד. י. מאקינון (D.I. MacKinnon), חבר משלחת החקר האנטארקטית של ניו זילנד שחקרה את הגאולוגיה של האזור בעונת המחקר 1974–1975. קרחון מאקינון באתר הסקר הגאולוגי של ארצות הברית קרחון מאקינון באתר הגאזט האנטארקטי של ממשלת אוסטרליה קרחון מאקינון באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית מידע גאוגרפי והיסטורי
When I Was Older

"When I Was Older" (בעברית: "כשהייתי מבוגר/ת יותר") הוא סינגל שהוקלט על ידי הזמרת-יוצרת האמריקאית בילי אייליש. השיר יצא לאור ב-9 בינואר 2019, על ידי חברת התקליטים סוני מאסטרוורקס, כסינגל מתוך פסקול סרט הקולנוע האמריקאי-מקסיקני "רומא". עם יציאתו נכנס השיר אל המקום ה-11 במצעד השירים האלטרנטיביים הדיגיטליים של בילבורד. השיר בדומה ל-"You Should See Me in a Crown", "Bad Guy" ו-"Wish You Were Gay" נכתב על ידי בילי אייליש ופיניאס או'קונל שגם הפיק אותו. בספוטיפיי הצליח השיר לצבור למעלה מ-70 מיליון השמעות בסך הכל. האודיו הרשמי של השיר עלה לערוץ היוטיוב של אייליש ב-8 בינואר 2019, תוך שהצליח לצבור למעלה מ-13 מיליון צפיות. בסיקור של השיר במגזין רולינג סטון נכתב כי השיר הוא "חצי שיר ערש מטריד וחצי נאום אלקטרוני". מידע על הסינגל "When I Was Older" באתר מיוזיק בריינז מילות השיר "When I Was Older" באתר Genius סרטון השיר "When I Was Older" באתר יוטיוב WHEN I WAS OLDER (Music Inspired by the Film "ROMA") - Single by Billie Eilish (באנגלית אמריקאית), נבדק ב-2019-12-19 Billie Eilish Unleashes New Song 'When I Was Older (Inspired By Roma)': Listen, Billboard Billie Eilish Chart History, Billboard Billie Eilish – you should see me in a crown (באנגלית), נבדק ב-2019-09-06 Billie Eilish – idontwannabeyouanymore (באנגלית), נבדק ב-2019-09-06 Billie Eilish – WHEN I WAS OLDER (באנגלית), נבדק ב-2019-12-19 WHEN I WAS OLDER (Music Inspired By The Film ROMA), נבדק ב-2019-12-19 Billie Eilish - WHEN I WAS OLDER (Music Inspired By The Film ROMA/Audio), נבדק ב-2019-12-19 Song You Need to Know: Billie Eilish, ‘When I Was Older’, מתוך אתר רולינג סטון
My Strange Addiction

"My Strange Addiction" (בעברית: "ההתמכרות המוזרה שלי") הוא שיר שהקליטה הזמרת-יוצרת האמריקאית בילי אייליש, ומופיע באלבום הבכורה שלה, When We All Fall Asleep, Where Do We Go?. השיר יצא לאור ב-29 במרץ 2019, על ידי חברות התקליטים דארק-רום רקורדס ואינטרסקופ רקורדס, ביחד עם האלבום עצמו. עם יציאתו נכנס השיר אל המקום ה-43 במצעד הבילבורד הוט 100. השיר בדומה ל-"You Should See Me in a Crown", "Bad Guy" ו-"Wish You Were Gay" נכתב על ידי פיניאס או'קנול שגם הפיק אותו. בקנדה קיבל השיר את תואר הפלטינה, על מכירות של למעלה מ-80,000 עותקים במדינה. בארצות הברית קיבל את תואר הפלטינה, על מכירות של למעלה ממיליון עותקים במדינה. כמו כן, עלה השיר לרשת הזרמת המדיה ספוטיפיי, בסמוך לצאת האלבום. במרץ 2019, עלה האודיו הרשמי של השיר לערוץ היוטיוב של בילי אייליש. באודיו ניתן לראות את עטיפת האלבום בו נכלל השיר. נכון לפברואר 2020, מונה הצפיות של האודיו עומד על למעלה מ-30 מיליון צפיות. קליפ המילים של השיר צבר למעלה מ-15 מיליון צפיות. בין היתר, הצליח השיר לצבור למעלה מ-205 מיליון השמעות ברשת הזרמת המדיה ספוטיפיי. סרטון השיר "My Strange Addiction" באתר יוטיוב my strange addiction, נבדק ב-2019-12-19 Billie Eilish Chart History, Billboard Billie Eilish – you should see me in a crown (באנגלית), נבדק ב-2019-09-06 Billie Eilish – idontwannabeyouanymore (באנגלית), נבדק ב-2019-09-06 Billie Eilish – my strange addiction (באנגלית), נבדק ב-2019-12-19 Gold/Platinum, Music Canada (באנגלית) Gold & Platinum, RIAA (באנגלית) my strange addiction, נבדק ב-2019-12-19 Billie Eilish - my strange addiction (Lyrics), נבדק ב-2019-12-19 "British single certifications – Billie Eilish – My Strange Addiction". British Phonographic Industry. Retrieved 7 February 2020. Select singles in the Format field. Select Silver in the Certification field. Type My Strange Addiction in the "Search BPI Awards" field and then press Enter. AMPROFON, amprofon.com.mx ARIA Accreditations Documents, Dropbox (באנגלית)
מצוק ריילי

מצוק ריילי או רכס ריילי (באנגלית: Reilly Ridge) הוא מצוק בולט בצידו הצפון מזרחי של רכס לאנטרמן, בהרי באוורס שבאנטארקטיקה. אורכו של המצוק - 13 קילומטרים. המצוק יורד מרכס לאנטרמן מזרחית להר ברנסטין, ומהווה את הגבול הדרום מערבי של קרחון סלדג'רס. המצוק מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1962. שמו של המצוק ניתן לו על ידי הוועדה המייעצת לשמות אנטארקטיים. המצוק נקרא על שמו של קומנדר ג'וזף ל. ריילי (Joseph L. Reilly) מצי ארצות הברית, שהיה הממונה על משלחות התמיכה (winter support party) בתחנת מקמרדו בחורף 1964. • Gunter Faure, Teresa M. Mensing, The Transantarctic Mountains: Rocks, Ice, Meteorites and Water, P 120 • Edmund Stump, The Ross Orogen of the Transantarctic Mountains, PP 58 - 60 מידע גאוגרפי והיסטורי על מצוק ריילי באתר הסקר הגאולוגי של ארצות הברית מצוק ריילי באתר הגאזט האנטארקטי של ממשלת אוסטרליה מצוק ריילי באתר הגאזט האנטארקטי המשווה SCAR של ממשלת אוסטרליה תחזית מזג אוויר עדכנית עבור מצוק ריילי
I Love You (שיר של בילי אייליש)

"I Love You" (בעברית: "אני אוהב/ת אותך") הוא שיר שהקליטה הזמרת-יוצרת האמריקאית בילי אייליש, ומופיע באלבום הבכורה שלה, When We All Fall Asleep, Where Do We Go?. השיר יצא לאור ב-29 במרץ 2019, על ידי חברות התקליטים דארק-רום רקורדס ואינטרסקופ רקורדס, ביחד עם האלבום עצמו. עם יציאתו נכנס השיר אל המקום ה-53 במצעד הבילבורד הוט 100. השיר בדומה ל-"You Should See Me in a Crown", "Bad Guy" ו-"Wish You Were Gay" נכתב על ידי בילי אייליש ופיניאס או'קנול שגם הפיק אותו. בקנדה קיבל השיר את תואר הפלטינה, על מכירות של למעלה מ-80,000 עותקים במדינה. בארצות הברית קיבל את תואר הפלטינה, על מכירות של למעלה ממיליון עותקים במדינה. כמו כן, עלה השיר לרשת הזרמת המדיה ספוטיפיי, בסמוך לצאת האלבום. במרץ 2019, עלה האודיו הרשמי של השיר לערוץ היוטיוב של בילי אייליש. באודיו ניתן לראות את עטיפת האלבום בו נכלל השיר. נכון לפברואר 2020, מונה הצפיות של האודיו עומד על למעלה מ-35 מיליון צפיות. קליפ המילים של השיר צבר למעלה מ-45 מיליון צפיות. בין היתר, הצליח השיר לצבור למעלה מ-285 מיליון השמעות ברשת הזרמת המדיה ספוטיפיי. סרטון השיר "I Love You" באתר יוטיוב i love you, נבדק ב-2019-12-19 Billie Eilish Chart History, Billboard Billie Eilish – you should see me in a crown (באנגלית), נבדק ב-2019-09-06 Billie Eilish – idontwannabeyouanymore (באנגלית), נבדק ב-2019-09-06 Billie Eilish – i love you (באנגלית), נבדק ב-2019-12-19 Gold/Platinum, Music Canada (באנגלית) Gold & Platinum, RIAA (באנגלית) my strange addiction, נבדק ב-2019-12-19 i love you, נבדק ב-2019-12-19 Billie Eilish - i love you (Lyrics), נבדק ב-2019-12-19 Rolling Stone, Rolling Stone (באנגלית) "British single certifications – Billie Eilish – I Love You". British Phonographic Industry. Retrieved February 22, 2020. Select singles in the Format field. Select Silver in the Certification field. Type I Love You in the "Search BPI Awards" field and then press Enter. AMPROFON, amprofon.com.mx
1977 בצרפת

שנת 1977 בצרפת הייתה השנה בה ציינה צרפת 990 שנות לאום. נשיא צרפת: ואלרי ז'יסקר ד'אסטן ראש ממשלת צרפת: רמון באר 27 ביוני – ג'יבוטי זוכה לעצמאות מצרפת. 10 בספטמבר – בצרפת מתקיימת ההוצאה להורג האחרונה באמצעות הגיליוטינה (של הרוצח חמידה ג'נדובי). 10 ביוני – בנג'מין מילפייד, רקדן צרפתי 9 באוגוסט – מיקאל סילבסטרה, כדורגלן צרפתי 17 באוגוסט – תיירי הנרי, כדורגלן צרפתי 15 באוקטובר – דויד טרזגה, כדורגלן צרפתי 21 בדצמבר – עמנואל מקרון, נשיא צרפת (קטגוריה:צרפתים שנפטרו ב-1977) 14 בינואר – אנאיס נין, סופרת צרפתייה (נולדה ב-1903) מדיה וקבצים בנושא 1977 בצרפת בוויקישיתוף
2018 בצרפת

שנת 2018 בצרפת הייתה השנה בה ציינה צרפת 1,031 שנות לאום. נשיא - עמנואל מקרון (REM) ראש ממשלה - אדואר פיליפ (LR) 2 במרץ – פיגוע טרור במטה הצבא ושגרירות צרפת בוואגאדוגו, בירת בורקינה פאסו שבמערב אפריקה. כ-7 חיילים נהרגו וכ-50 איש נפצעו. 15 ביולי – צרפת מנצחת בגמר גביע העולם בכדורגל נגד קרואטיה עם תוצאה סופית של 2–4. 4-12 באוגוסט - נערכים המשחקים הגאים ה-X בפריז. (קטגוריה:צרפתים שנפטרו ב-2018) 7 בינואר – פראנס גל, זמרת בעלת קריירה בינלאומית (נולדה ב-1947) 10 במרץ – אובר דה ז'יבנשי, מעצב אופנה ומייסד בית האופנה ז'יבנשי (נולד ב-1927) 27 במרץ – סטפאן אודראן, שחקנית קולנוע וטלוויזיה (נולדה ב-1932) 24 באפריל – הנרי מישל, כדורגלן ששיחק כקשר אחורי ומאמן (נולד ב-1947) 5 ביולי – קלוד לנצמן, במאי יהודי של סרטי קולנוע תיעודיים (נולד ב-1925) 6 באוגוסט – ז'ואל רובישון, שף (נולד ב-1945) 1 באוקטובר – שארל אזנבור, זמר, מלחין, שחקן קולנוע ופזמונאי (נולד ב-1924) 21 באוקטובר – רוברט פוריסון, מכחיש שואה (נולד ב-1929) 7 בנובמבר – פרנסיס לה, מלחין, נודע במיוחד בתחום המוזיקה לסרטים (נולד ב-1932) 28 בדצמבר – ז'ורז' לואנז'ה, לוחם מחתרת יהודי במלחמת העולם השנייה (נולד ב-1910) מדיה וקבצים בנושא 2018 בצרפת בוויקישיתוף Nécrologie. Le grand résistant Georges Loinger, né à Strasbourg, s’est éteint à l’âge de 108 ans, www.dna.fr (בצרפתית)
וולפגנג פון קלוגה

וולפגנג פון קלוגה (בגרמנית: Wolfgang von Kluge; 5 במאי 1892 – 30 באוקטובר 1976) היה גנרל בוורמאכט בזמן מלחמת העולם השנייה, ואחיו של גינתר פון קלוגה. קלוגה נולד ב-5 במאי 1892 בשטטין למשפחה פרוסית בעלת מסורת צבאית. אביו מקס פון קלוגה היה גנרל לויטננט בצבא הפרוסי, אשר פיקד על הדיוויזיה ה-18 במהלך מלחמת העולם הראשונה. בשנת 1912 התגייס פון קלוגה לצבא הגרמני הקיסרי, והצטרף לרגימנט הארטילריה ה-11 (נסיכות הבוחר מהסן ה-1), ובשנת 1914 הועבר לרגימנט הארטילריה של המשמר ה-2. במהלך מלחמת העולם הראשונה לחם עם גדודו, ומ-1917 כיהן בתור מפקד הסוללה. בחודשי המלחמה האחרונים הוא שירת במטה קורפוס המילואים ה-1 עד לפירוקו בפברואר 1919. לאחר מכן הוא שירת במטה הקורפוס ה-18, שם הוא נשאר עד ספטמבר 1919. על פעולותיו במלחמה קיבל פון קלוגה את עיטור צלב הברזל דרגה ראשונה ושנייה ואת אות הפציעה בשחור. לאחר המלחמה הצטרף פון קלוגה לרייכסווהר, ומילא בו תפקידי פיקוד ומטה. בשנת 1925 הוא הועלה לדרגת האופטמן, ובשנת 1934 הוא הועלה לדרגת מיור. בשנת 1936 הוא הועלה לדרגת אוברסט לוטננט, ובשנת 1939 הוא הועלה לדרגת אוברסט. ב-1 באוקטובר 1940 הוא מונה למפקד רגימנט הארטילריה ה-31, וב-1 באוקטובר 1941 הוא מונה למפקד אגד הארטילריה ה-107. בתפקיד זה הוא לחם עם קבוצת ארמיות מרכז במהלך הקרב על מוסקבה, ולאחר מכן פעל במסגרת ארמיית הפאנצר השלישית. ב-1 באוקטובר 1942 מונה פון קלוגה למפקד הדיוויזיה ה-292, וב-28 בנובמבר 1942 קיבל את עיטור הצלב הגרמני בזהב. ב-1 באפריל 1943 הוא הועלה לדרגת גנרל-מיור, וב-29 באוגוסט 1943 הוא קיבל את עיטור צלב האבירים של צלב הברזל. באותה שנה הוא נפצע באחד הקרבות, ולאחר החלמתו הועבר לעתודת המילואים. ב-1 בדצמבר 1943 מונה קלוגה למפקד הדיוויזיה ה-357, אשר במרץ 1944 לחמה באזור טרנופול. ב-15 ביוני 1944 הוא מונה למפקד הדיוויזיה ה-408, שבאותה תקופה שימשה רק לצורכי אימונים, וב-6 ביולי 1944 הוא מונה למפקד הדיוויזיה ה-226 שזה עתה הוקמה. הדיוויזיה הוקמה לראשונה בשלזיה ב-26 ביוני, ואז עברה לדנקרק. כוחותיו של קלוגה ספגו הפסדים ניכרים בלחימה על קאלה ונאלצו לסגת לדנקרק עד ה-26 באוגוסט 1944. לאחר שאחיו הגדול של פון קלוגה, גנרלפלדמרשל גינתר פון קלוגה, התאבד ב-19 באוגוסט 1944, נחקרה רמת האמינות הפוליטית של אחיו - וולפגנג. בתחילת ספטמבר מפקד פה-דה-קאלה, אדמירל פרידריך פריזיוס, עבר עם המטה שלו לדנקרק, והחליף את קלוגה כמפקד המבצר דנקרק, ובסוף שנת 1944 פרש פון קלוגה מהצבא. לאחר המלחמה התגורר פון קלוגה בקיל, והיה יו"ר איגוד החיילים הגרמנים בשלזוויג-הולשטיין, וב-30 באוקטובר 1976 הוא מת בוואהלשטדט. בשל מעורבותו בקשר העשרים ביולי
Runaway Horses

Runaway Horses (בעברית: סוסים בורחים) הוא אלבום האולפן השלישי של הזמרת-יוצרת האמריקאית בלינדה קרלייל. האלבום יצא לאור ב-3 באוקטובר 1989, בהוצאת חברות התקליטים וירג'ין רקורדס ו-MCA רקורדס. מתוך האלבום יצאו שישה סינגלים. האלבום הגיע למקום הרביעי במצעד האלבומים הבריטי. ב-AllMusic זכה האלבום לביקורת חיובית, בה נאמר כי מדובר ב"אלבום טוב ואף חביב, אך כזה שלא מצליח להשתוות ל-Heaven on Earth". האלבום נחת במיקום נמוך במצעד הבילבורד 200, אך לאחר כמה שבועות במצעד, הצליח להגיע למקום ה-37. בסך הכל, צעד האלבום במצעד במשך 25 שבועות, תוך שקיבל מטעם איגוד תעשיית ההקלטות האמריקאי (RIAA) את תואר הזהב, על מכירות של למעלה מחצי מיליון עותקים במדינה. במצעד האלבומים הבריטי התברג האלבום בשבוע צאתו במקום הרביעי. במהלך שמונה-עשר חודשים שהה האלבום במצעד, תוך שחווה שם עליות ומורדות. בשנת 1990, הצליח האלבום להיכנס אל העשירייה הפותחת במצעד בשנית. במרוצת השנים, קיבל האלבום את תואר הפלטינה מטעם איגוד תעשיית ההקלטות הבריטי (BPI), על מכירות של למעלה מ-300,000 עותקים במדינה, דבר אשר הופך אותו לאחד מאלבומיה הנמכרים ביותר של קרלייל במדינה. האלבום זכה להצלחה גם באוסטרליה והגיע למקום השישי במצעד האלבומים של המדינה, וקיבל את תואר הפלטינה הכפולה על מכירות של למעלה מ-140,000 עותקים במדינה. בין היתר, היה האלבום לאלבום ה-24 הנמכר ביותר באוסטרליה בשנת 1990. הסינגל השני מתוך האלבום "La Luna", הצליח להגיע לעשירייה הפותחת במצעד השירים שבשווייץ. מידע על האלבום Runaway Horses באתר MusicBrainz מידע על האלבום Runaway Horses באתר AllMusic האלבום Runaway Horses באתר Discogs האלבום Runaway Horses באתר ספוטיפיי Belinda Carlisle - Runaway Horses, Discogs (באנגלית) Belinda Carlisle - Leave A Light On, Discogs (באנגלית) Belinda Carlisle - La Luna, Discogs (באנגלית) Belinda Carlisle - Summer Rain, Discogs (באנגלית) Wayback Machine, web.archive.org, ‏2008-10-12 Runaway Horses - Belinda Carlisle | Songs, Reviews, Credits, AllMusic (באנגלית) Gold & Platinum, RIAA (באנגלית) "British album certifications – Belinda Carlisle – Runaway Horses". British Phonographic Industry. Select albums in the Format field. Select Platinum in the Certification field. Type Runaway Horses in the "Search BPI Awards" field and then press Enter. ARIA - landing, www.aria.com.au ARIA Charts - End of Year Charts - Top 50 Albums 1990, www.aria.com.au Belinda Carlisle - La luna - swisscharts.com, swisscharts.com Promusicae - Productores de Música de España, www.promusicae.es (בספרדית) Gold/Platinum, Music Canada (באנגלית) Wayback Machine, web.archive.org, ‏2011-06-16 The Official Swiss Charts and Music Community, www.swisscharts.com
הדיוויזיה ה-236 (האימפריה הגרמנית)

הדיוויזיה ה-236 (בגרמנית: 236. Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה. הדיוויזיה הוקמה ב-4 בינואר 1917, ולמפקדה מונה גאורג מיהרי. במהלך שנת 1917 היא השתתפה בקרב אראס ובקרב איפר השלישי, ובשנת 1918 היא השתתפה במתקפת האביב ובמתקפת מאה הימים. לאחר המלחמה חזרה הדיוויזיה לגרמניה, וב-12 בינואר 1919 פורקה הדיוויזיה. אוברסט אדוארד קרויטר (2 בינואר 1917 – 3 בינואר 1917) גנרל-מיור גאורג מיהרי (4 בינואר 1917 – 12 בינואר 1919) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114. היה מופקד על הקמת הדיוויזיה